**З А Е Д Н О**

**Български език за 1. клас като втори език за ниво А1.2.**

**по Общата европейска езикова рамка**

*Учебно помагало за подпомагане на обучението по български еик и литература, организирано в чужбина*

Светозара Халачева, Пенка Михайлова, Румяна Йорданова

Учебното помагало е насочено към постигане на ниво А1.2. (по Общата европейска езикова рамка) на владеене на българския език.

Основните езикови проблеми, които се изясняват в него, са:

* показателни местоимения;
* лични местоимения - винителни форми;
* глагол „съм“ - минало и бъдеще време;
* членуване на съществителни имена;
* предлози;
* бройна форма на съществителни имена.

Всяка от езиковите категории се усвоява в контекста на формирането на четирите основни комуникативно-речеви умения: слушане, четене, писане и говорене.

За успешното развиване на умението за **слушане с разбиране** е разработена система от задачи, подредени в следната последователност:

* възприемане на различни звукове, височини на тонове, паузи и т.н., които под формата на звукови вълни навлизат в сетивните органи;
* смислово разпознаване на звукови единици или фонеми, в резултат на което те се свързват с определени значения на думи;
* свързване на отделните звукови елементи в едно цяло и умелото им използване в конкретната речева ситуация;
* проверка и коригиране.

Структурата на урочните единици е съобразена с изискването за баланс при формиране на различните типове речеви умения. Усвояването на прагматичния аспект на тези езикови единици пък се проверява чрез задачи съответно за четене и писане по същия или подобен текст. **Упражненията за писане** са организирани така, че да осигурят формиране на следните компетентности за писане на кратки съобщения и на лична информация и описание на предмети от ежедневието.

В помагалото са представени по-усложнени текстове за четене на глас и на наум, като акцентът е поставен върху създаване на първоначални умения за глобално и за детайлно разбиране на текста/диалога.

**Развиването на комуникативно-речевите умения** е подпомогнато от тематичната характеристика на урочните единици – **Междучасие;** **Закуска; обяд, вечеря**; **На гости**; **Празник в училище**; **Календар**; **Ваканция**.

По-богатият лексикален запас дава възможност за поставяне на задачи за говорене във всеки модул от урока. При това **упражненията за говорене по опори** постепенно се изравняват със **задачите за самостоятелна говорна продукция**, макар и в ограничен обем.

Помагалото предлага **функцианален визуален стимул**, който подпомага успешното автоматизиране на езиковите единици - папагалът във всеки урок повтаря определени фрази, характерни за конкретната комуникативна ситуация. Лингвокултурният аспект в обучението се реализира основно чрез кратки **текстове за описание**, придружени с атрактивно визуализиране на съответния обект.

Изключително полезна за учениците е възможността в края на всеки урок да проверят степента на усвоените езикови единици чрез разнообразни обобщителни лексикални и граматически задачи.

Изпълнение на задачите за всички модули на урочната единица е солидна основа за формиране на комуникативно-речевите компетентности по български език за ниво А1.2.

**Информация за електронния вариант**

* В електронния вариант на учебника се съдържат над 180 ресурса, всички са съобразени със спецификата на изучавания предмет:
* Аудиофайлове, които подкрепят, представените обучителни ситуации в учебното помагало. Професионалното им изпълнение помага за по-успешното усвояване на езика и придобиване на задълбочени знания.
* Интерактивни задачи и упражнения към всяка тема. Осигуряват възможност за възприемане и усвояване на предложеното съдържание по атрактивен и увлекателен начин.

Електронното помагало по български език за 2. клас дава на учителя допълнителни възможности:

* Да разшири и допълни учебния процес и възприемането на образователния материал чрез аудиовизуални средства.
* Да актуализира и затвърдява знания и умения, придобити в процеса на обучение.
* Да акцентира върху отделни елементи от урока, като използва всички инструменти, които предоставя софтуерният продукт.
* Да поставя индивидуални задачи на всеки ученик, да си разменя бележки и съобщения с учениците и много други активности.
* Електронното помагало за 2. клас е с динамично съдържание. Може да бъде обогатявано, допълвано и актуализирано.
* Електронните ресурси може да се използват в онлайн (с интернет) режим, а след изтегляне на електронните учебници и ресурсите – и в офлайн (без интернет) режим.